open-index/open-wikipedia-markdown huggingface dataset:
סנדרין קורמן

**סנדרין קורמן** (בצרפתית: **Sandrine Corman**; נולדה ב-12 באפריל 1980) היא מנחת טלוויזיה ומגישת רדיו בלגית.

## ביוגרפיה
קורמן נולדה בעיר ורוויה (Verviers). נבחרה למיס בלגיה 1997 וייצגה את מדינתה בתחרויות מיס עולם 1997 ומיס תבל 1998.

ב-1998 היא החלה את הקריירה הטלוויזיונית שלה בערוץ הטלוויזיה RTL, והנחתה בין היתר את התוכניות "Les balades de Sandrine" ו-"Télévie".

ב-2009 החלה להנחות את הגרסה הצרפתית של התוכנית "America's Got Talent" ו"וייפאאוט" ובאותה שנה שיחקה בתיאטרון במחזה מאת מארק קאמולטי ושרה בלהקה "הקרקס".

ב-2010 הנחתה את הגרסה הצרפתית של התוכנית "טופ שף".

ב-2011 החלה להנחות את הגרסה הצרפתית של "אקס פקטור".

מ-2015 היא מגישה את תוכנית הריקודים "Got to Dance: Le Meilleur Danseur".

היא שימשה מספר פעמים כמנחה של תחרות מיס בלגיה ומלך היופי של בלגיה.

## חיים אישיים
ב-2007 נישאה לדוגמן חביאר פיאמס וב-2007 נולד בנה.
ב-2008 נפרדה מבעלה וב-2014 נישאה בשנית, ב-2015 ילדה את בנה השני.

## קישורים חיצוניים

* 

## הערות שוליים

קטגוריה:מנחות טלוויזיה בלגיות
קטגוריה:זוכות מיס בלגיה
קטגוריה:משתתפות בתחרות מיס תבל 1998
קטגוריה:משתתפות בתחרות מיס עולם 1997
קטגוריה:בלגיות שנולדו ב-1980
ליגת העל הסלובנית בכדורסל

**ליגת העל הסלובנית בכדורסל** (בסלובנית: **Slovenska Košarkarska Liga .1**) היא ליגת הכדורסל הבכירה בסלובניה. נקראת גם "**Liga Nova KBM**" לצורכי חסות מסחרית.

הליגה מנוהלת על ידי "פדרציית הכדורסל של סלובניה", ומשתתפות בה 10 קבוצות.

## היסטוריה
הליגה נוסדה בשנת 1991, לאחר היפרדותה של סלובניה מיוגוסלביה. עד עונת 1990/1991 הייתה קיימת "ליגת רפובליקת סלובניה", אשר פעלה כליגה מהדרג השני והשלישי ביוגוסלביה.

קבוצת אולימפיה ליובליאנה זכתה באליפות הליגה ב-17 מתוך 28 שנות פעילותה. מלבד ליובליאנה זכו באליפות קבוצות קרקה נובו מסטו (7), הליוס סאנס (2), שנטיור (1) ופרימורסקה (1).

מאז הקמתה בשנת 1991 פעלה הליגה תחת השמות הבאים:

## מבנה עונת המשחקים
בשלב הבתים הראשון כל קבוצה משחקת 18 משחקים – משחק בית אחד ומשחק חוץ אחד מול כל אחת מ-9 הקבוצות האחרות. 8 הקבוצות בעלות המאזן הטוב ביותר מעפילות לשלב "הפלייאוף העליון", בעוד 2 הקבוצות הנוספות מתמודדות ב"פלייאוף התחתון":

בפלייאוף העליון נערכים 14 מחזורים, כאשר כל קבוצה מתמודדת פעמיים מול כל אחת מ-7 הקבוצות האחרות (פעם בבית ופעם בחוץ). מאזן הקבוצות לא כולל את שלב הבתים הראשון. 4 הקבוצות בעלות המאזן הטוב ביותר מעפילות לשלב חצי הגמר, הנערך כסדרה של שלושה משחקים. המנצחות בחצאי הגמר מתמודדות ביניהן בגמר הליגה, אשר נערך כסדרה של חמישה משחקים.

בפלייאוף התחתון משתתפות כאמור 2 הקבוצות בעלות המאזן הנמוך ביותר בסיום שלב הבתים הראשון, וכן 4 הקבוצות בעלות המאזן הטוב ביותר בליגת המשנה של סלובניה. כל קבוצה מתמודדת פעמיים מול כל אחת מ-5 הקבוצות האחרות (פעם בבית ופעם בחוץ); שתי הקבוצות בעלות המאזן הטוב ביותר בסיום המחזור העשירי זוכות במקום בליגת העל בעונה העוקבת, בעוד יתר 4 הקבוצות משתתפות בליגת המשנה.

## קבוצות עונת 2025/2026

## תוצאות סדרות הגמר

## קישורים חיצוניים
*  
* נתונים מאתר יורובסקט

סלובניה
קטגוריה:סלובניה: כדורסל
קטגוריה:תחרויות ספורט בסלובניה
מיגל לאיון

**מיגל ארתורו לאיון פראדו** (; נולד ב-25 ביוני 1988) הוא כדורגלן עבר מקסיקני.

## קריירת מועדונים
לאיון התחיל את הקריירה שלו במחלקת הנוער של קרטרו, ובגיל 18 הצטרף לוראקרוס. ב-28 באפריל 2007 ערך את הופעת הבכורה שלו בקבוצה בתיקו 1-1 נגד נקקסה. ב-25 בפברואר 2009 הבקיע את שער הבכורה שלו בקבוצה בניצחון 1-5 נגד טמפיקו מאדרו.

בקיץ  חתם לאיון באטאלנטה מהסרייה א' תמורת 625 אלף אירו. ב-27 בספטמבר 2009 ערך את הופעת הבכורה שלו בתיקו 1-1 נגד קייבו ורונה ובכך הפך לכדורגלן המקסיקני הראשון בסרייה א'.

ב-21 בדצמבר 2009 חתם בקלוב אמריקה. ב-2 במאי 2010 הבקיע את שער הבכורה שלו בקבוצה, במשחק שהסתיים בתיקו 2-2 נגד טולוקה. ב-26 במאי 2013 הבקיע את הפנדל האחרון בדו-קרב בעיטות ההכרעה נגד קרוס אסול בגמר קלאסורה . ב-26 בספטמבר 2013 הבקיע רביעייה בניצחון 1-4 נגד סנטוס לגונה.

ב-30 בדצמבר 2014 חתם לאיון בגרנדה מליגת העל הספרדית לחמש שנים. ב-9 בינואר 2015 חתם לארבע וחצי שנים בווטפורד. יום למחרת, הוא ערך את הופעת הבכורה שלו בקבוצה בהפסד 3-1 להאדרספילד טאון. ב-8 באוגוסט 2015 לאיון הבקיע את שער הבכורה שלו בקבוצה בתיקו 2-2 נגד אברטון.

ב-31 באוגוסט 2015 הושאל לפורטו תמורת 6 מיליון אירו. ב-12 בספטמבר 2015 ערך את הופעת הבכורה שלו בקבוצה בניצחון 1-3 נגד ארוקה. ב-4 בנובמבר הבקיע את שער הבכורה שלו בקבוצה בניצחון 1-3 נגד מכבי תל אביב במסגרת שלב הבתים של ליגת האלופות. ארבעה ימים לאחר מכן, הבקיע את שער הליגה הראשון שלו בניצחון 0-2 נגד ויטוריה סטובאל. ב-28 במאי 2016 חתם בפורטו תמורת 6 מיליון אירו נוספים.

ב-30 בינואר 2018 הושאל לסביליה עד לסיום העונה.

ב-11 ביולי 2018 חתם בויאריאל לשלוש שנים, וב-31 באוגוסט ערך לאיון את הופעת הבכורה שלו בקבוצה בהפסד 1-0 לז'ירונה.

בינואר  חתם במונטריי.

ב-3 ביוני 2021 חזר לקלוב אמריקה וחתם עד לסוף העונה. 

## קריירה בינלאומית
בשנת  לאיון זומן לראשונה לסגל נבחרת מקסיקו לקראת גביע הזהב 2013. ב-11 ביולי 2013 לאיון ערך את הופעת הבכורה שלו בנבחרת בניצחון 0-2 נגד . ב-28 במאי 2014 לאיון הבקיע את שערי הבכורה שלו בניצחון 1-3 נגד , בו כבש צמד.

לאיון נכלל בסגל הנבחרת גביע הזהב 2013, מונדיאל 2014, גביע הזהב 2015, קופה אמריקה 2016, גביע הקונפדרציות 2017 ומונדיאל 2018.

## תארים
; אמריקה
*ליגת העל המקסיקנית: קלאסורה , ארפרטורה , ארפרטורה 2023

; פורטו
*ליגת העל הפורטוגזית: 

;מונטריי 
*אליפות מקסיקו: אפרטורה 2019
*הגביע המקסיקני: 2019/2020
*ליגת האלופות של CONCACAF:  2019, 2021

; נבחרת מקסיקו
*גביע הזהב: 2015
*גביע ה-CONCACAF:  

; אישיים
*מלך הבישולים בליגת העל המקסיקנית: 
*נבחרי העונה ב-CONCACAF: , 

## קישורים חיצוניים

קטגוריה:כדורגלנים מקסיקנים
קטגוריה:בלמי כדורגל מקסיקנים
קטגוריה:מגני כדורגל מקסיקנים
קטגוריה:קשרי כדורגל מקסיקנים
קטגוריה:כדורגלני אטאלנטה
קטגוריה:כדורגלני קלוב אמריקה
קטגוריה:כדורגלני גרנדה
קטגוריה:כדורגלני ווטפורד
קטגוריה:כדורגלני פורטו
קטגוריה:כדורגלני סביליה
קטגוריה:כדורגלני ויאריאל
קטגוריה:כדורגלני מונטריי
קטגוריה:כדורגלני נבחרת מקסיקו
קטגוריה:כדורגלני גביע הזהב 2013
קטגוריה:כדורגלני מונדיאל 2014
קטגוריה:כדורגלני גביע הזהב 2015
קטגוריה:כדורגלני קופה אמריקה 2016
קטגוריה:כדורגלני גביע הקונפדרציות 2017
קטגוריה:כדורגלני מונדיאל 2018
קטגוריה:מקסיקנים ממוצא לבנוני
קטגוריה:מקסיקנים ממוצא ספרדי
קטגוריה:ספורטאים זרים באיטליה
קטגוריה:ספורטאים מקסיקנים בספרד
קטגוריה:ספורטאים מקסיקנים באנגליה
קטגוריה:ספורטאים מקסיקנים בפורטוגל
קטגוריה:מקסיקנים שנולדו ב-1988
אלפא רומיאו ג'ולייטה (1954)

**אלפא רומיאו ג'ולייטה (1954)** (באיטלקית: **Alfa Romeo Giulietta (1954)**) היא מכונית משפחתית תוצרת יצרנית הרכב האיטלקית **[[אלפא רומיאו]]** אשר יוצרה באיטליה בין השנים 1954–1966.

## תצורות "אלפא רומיאו ג'ולייטה (1954)"
* 4 דלתות - סדאן.
* 2 דלתות - רודסטר (ספיידר).  
* 2 דלתות קופה (2 נוסעים) (ספרינט). 
* 2 דלתות קופה (2+2 נוסעים) (ספרינט).
### דגמים
* "Giulietta Berlina" (סדאן).
* "Giulietta T.I".
* "Giulietta Sprint".
* "Giulietta Sprint Veloce".
* "Giulietta Sprint Speciale".

## אלפא רומיאו ג'ולייטה (1954)
* יוצרו כ-136,000 יחידות.
* בין השנים 1955-160 יוצרו 56,500 יחידות.
* בין השנים 1959-1964 יוצרו 79,000 יחידות.
* מנוע בנזין.
* מנוע קדמי.
* מנוע הנעה אחורית.
* "אלפא רומיאו ג'ולייטה ספיידר" הוצגה בתערוכת הרכב של פריז בשנת 1955.

## תמונות

קובץ:Alfa Romeo Giulietta Berlina (11453431253).jpg| "אלפא רומיאו ג'ולייטה", 4 דלתות
קובץ:Paris - Retromobile 2014 - Alfa Romeo Giulietta berline - 1960 - 001.jpg |"אלפא רומיאו ג'ולייטה" שנת 1960, 4 דלתות
קובץ:Paris - Retromobile 2014 - Alfa Romeo Giulietta berline - 1960 - 002.jpg |"אלפא רומיאו ג'ולייטה" שנת 1960, 4 דלתות
קובץ:1960 Alfa Romeo Giulietta Berlina Normale (2nd series) interior.jpg |"אלפא רומיאו ג'ולייטה" שנת 1960 - מבט לתא הנהג  
קובץ:1962 Alfa Romeo Giulia Sprint 1600 (10101064424).jpg | "אלפא רומיאו ג'ולייטה", שנת 1962, דגם "Sprint 1600"
קובץ:Alfa Romeo Giulietta Coupe arriving Schaffen-Diest 2018.jpg | "אלפא רומיאו ג'ולייטה" דגם "Sprint"
קובץ:1956 Alfa Romeo Giulietta Spider - Flickr - The Car Spy (24).jpg | "אלפא רומיאו ג'ולייטה" דגם "Spider", שנת 1956
קובץ:GIULIETTA SPIDER.jpg  | "אלפא רומיאו ג'ולייטה" דגם "Spider" 
קובץ:Alfa-Romeo Giulia Spider (1962) (33601684423).jpg | "אלפא רומיאו ג'ולייטה", שנת 1962, דגם "Spider" - מבט לתא הנהג ולוח מחוונים 


## ראו גם
* אלפא רומיאו
* אלפא רומיאו GTA
* אלפא רומיאו ג'ולייטה (1977)

## קישורים חיצוניים

* 

## הערות שוליים

קטגוריה:מכוניות ספורט
קטגוריה:מכוניות קבריולה
ג'ולייטה 1954
קטגוריה:דגמי מכוניות שהושקו ב-1954
קטגוריה:כלי רכב איטלקיים
ביקמוגיורושד

**ביקמוגיורושד** (בהונגרית: **Bükkmogyorósd**) הוא כפר קטן במחוז בורשוד-אבאוי-זמפלן שבצפון מזרח הונגריה.

בביקמוגיורושד התגוררו יהודים בודדים לתקופת זמן קצרה.

## קישורים חיצוניים
* 

## הערות שוליים

קטגוריה:הונגריה: כפרים
קטגוריה:מחוז בורשוד-אבאוי-זמפלן
מגילות (כתב עת)

**מגילות** הוא כתב עת מדעי לחקר מגילות מדבר יהודה היוצא לאור בעברית על ידי מוסד ביאליק בשיתוף הפקולטה למדעי הרוח באוניברסיטת חיפה ומרכז אוריון לחקר מגילות מדבר יהודה באוניברסיטה העברית בירושלים. הוא יוצא לאור מאז שנת 2003.

כתב העת נוסד בסמוך לסיום פרסומן של כל המגילות, והוא נועד למלא את החסר בפרסומים בעברית בנושא. רוב המאמרים בכרכים השונים הם עיבודים להרצאות שניתנו בסדנת חיפה השנתית לחקר מגילות קומראן, ועליהם נוספו מאמרים של חוקרים מן התחום או מתחומים קרובים. המאמרים כוללים מהדורות חדשות לטקסטים, פרשנות, שאלות לשון ונוסח, דיון בענייני אמונות ודעות במגילות קומראן וביקורות על ספרים חדשים העוסקים במגילות.

העורכים המייסדים של כתב העת הם פרופ' דבורה דימנט ופרופ' משה בר-אשר, ובעריכתם יצאו תשעה כרכים (שניים מהם כפולים). תשעה כרכים אלה הוצאו על ידי מוסד ביאליק בשיתוף אוניברסיטת חיפה. החל מהכרך העשירי, כתב העת יוצא במוסד ביאליק בשיתוף אוניברסיטת חיפה (הפקולטה למדעי הרוח) ומרכז אוריון לחקר מגילות מדבר יהודה באוניברסיטה העברית. נכון ל-2021, עורכיו הם פרופ' נועם מזרחי ופרופ' דבורה דימנט.

## קישורים חיצוניים
* 
* כתב העת מגילות באתר מוסד ביאליק. 
*. המאמרים זמינים באתר כשנתיים וחצי לאחר הופעתם. 

קטגוריה:ישראל: כתבי עת למדעי היהדות
קטגוריה:אוניברסיטת חיפה: כתבי עת
קטגוריה:האוניברסיטה העברית בירושלים: כתבי עת
קטגוריה:מגילות מדבר יהודה
דיק ואן ארסדייל

**ריצ'רד אלברט "דיק" ואן ארסדייל** (באנגלית: **Richard Albert "Dick" Van Arsdale**; 22 בפברואר 1943 - 16 בדצמבר 2024) היה כדורסלן אמריקאי, אשר שיחק בליגת ה-NBA בשנים 1965–1977. ממוצעיו לאורך קריירת ה-NBA היו 16.4 נקודות, 4.1 ריבאונדים ו-3.3 אסיסטים למשחק.

אחיו התאום, טום ואן ארסדייל, שיחק אף הוא ב-NBA בשנים 1965–1977.

## קריירת מכללות
ואן ארסדייל נולד וגדל באינדיאנפוליס שבאינדיאנה, ובשנים 1961–1965 למד באוניברסיטת אינדיאנה. ב-3 עונותיו בקבוצת הכדורסל של האוניברסיטה שיחק לצד אחיו טום, ורשם ממוצעים של 17.2 נקודות ו-10.0 ריבאונדים למשחק. אותן עונות היו האחרונות בקריירה של מאמן הקבוצה בראנץ' מקראקן, חבר היכל התהילה של הכדורסל.

## קריירה מקצועית
### ניו יורק ניקס
בדראפט ה-NBA 1965 נבחר ואן ארסדייל על ידי ניו יורק ניקס בבחירה העשירית, ומיד אחריו נבחר אחיו על ידי דטרויט פיסטונס. בסיום עונת הרוקי שלו נבחר לחמישיית הרוקיז של העונה לאחר שקלע 12.3 נקודות בממוצע למשחק, ובשתי העונות הבאות קלע כ-13.1 נקודות למשחק עבור הניקס.

### פיניקס סאנס
לאחר 3 עונות עם הניקס נבחר ואן ארסדייל על ידי פיניקס סאנס בדראפט ההרחבה של שנת 1968. ב-3 עונותיו הראשונות בפיניקס העמיד ממוצעים כוללים של 21.4 נקודות, 4.7 ריבאונדים ו-4.4 אסיסטים למשחק, ובשלושתן נבחר להשתתף במשחק האולסטאר, לצד חבריו לקבוצה גייל גודריץ' () וקוני הוקינס ( ו-).

בעונת  נבחר לחמישיית ההגנה השנייה של העונה, ובכך היה לשחקן השני בתולדות הסאנס (אחרי פול סיילאס) שזוכה לכבוד זה. בעונת  העפילה פיניקס לשלב הפלייאוף מהמקום השלישי באזור המערבי, ועל אף שלא החזיקה ביתרון ביתיות גברה על המדורגת שנייה סיאטל סופרסוניקס (4–2) ועל המדורגת ראשונה גולדן סטייט ווריורס (4–3) בדרך להעפלה ראשונה אי פעם לגמר ה-NBA. בסדרת הגמר עצמה הפסידו הסאנס לבוסטון סלטיקס בתוצאה 2–4.

בעונת  שיחק לצד אחיו טום ואן ארסדייל, אשר הצטרף לפיניקס, ובסיום אותה עונה פרשו שניהם ממשחק, בגיל 34. בעת פרישתו החזיק בשיאי פיניקס סאנס עבור מספר משחקים (685), דקות משחק (24,242), נקודות (12,060) ואסיסטים (2,396) בקבוצה. בנובמבר 1977 הופרשה גופייתו עם הספרה "5" על ידי הקבוצה.

## לאחר הפרישה ממשחק
לקראת סיום עונת  מונה למאמנה הראשי של פיניקס סאנס כמחליפו של ג'ון מקלאוד, ועד לסיום העונה רשמה הקבוצה מאזן ניצחונות חיובי 14–12. בשנים הבאות שימש כסגן נשיא הקבוצה לפעולות כדורסל ("Vice President of
Basketball Operations").

נפטר ב-16 בדצמבר 2024.

## קישורים חיצוניים

## הערות שוליים

קטגוריה:אמריקאים ילידי אינדיאנה
קטגוריה:אינדיאנפוליס: אישים
קטגוריה:תאומים אמריקאים
קטגוריה:כדורסלנים אמריקאים
קטגוריה:אינדיאנה: כדורסלנים
קטגוריה:כדורסלני אוניברסיטת אינדיאנה
קטגוריה:בחירות דראפט של ניו יורק ניקס
קטגוריה:כדורסלני ניו יורק ניקס
קטגוריה:כדורסלני פיניקס סאנס
קטגוריה:משתתפי משחק האולסטאר של ה-NBA
קטגוריה:כדורסלנים ב-NBA שגופייתם הופרשה
קטגוריה:מאמני כדורסל אמריקאים
קטגוריה:מאמני פיניקס סאנס
קטגוריה:אמריקאים שנולדו ב-1943
קטגוריה:אמריקאים שנפטרו ב-2024
יקיר בקיש

הרב **יקיר פריסיאדו בקיש** (בבולגרית: **Якир Пресиадо Бакиш** ; 1828, סופיה, האימפריה העות'מאנית – 1910, ירושלים, ארץ ישראל העות'מאנית) היה ממלא מקום הרב הראשי ליהודי בולגריה בשלהי המאה ה-19. ב-1898 הודח מתפקידו על ידי הקונסיסטוריה, משום שאישר להקים קהילה אשכנזית נפרדת בסופיה.

## קורות חייו
### בימי האימפריה העות'מאנית
נולד בסופיה ב-1828 והוסמך לרבנות על ידי הרב יהודה ערב. הוא כיהן כאב בית הדין הרבני בסופיה, וכחזן בית הכנסת הרומניוטי בסופיה, "איל קָאל דה לוֹס גְרֵיגוֹס". היה בן למשפחת נוֹטָאבֶּלִים רבת אמצעים והשפעה בקהילת סופיה, ואת כל תפקידיו הציבוריים ביצע בהתנדבות, אף על פי שהיה זכאי לשכר. מעמדו הציבורי והכלכלי הובילו את בקיש לנקיטת עמדה עצמאית בנושאי דת וקהילה, עניין שהוביל לעימותים עם הנהגת יהודי בולגריה.

### לאחר כינון נסיכות בולגריה
ב-1885 התפטר הרב הראשי לנסיכות בולגריה גבריאל אלמושנינו, ובראשית 1886 עזב את בולגריה ועלה לארץ ישראל. יקיר בקיש מונה לממלא מקום הרב הראשי וכיהן בתפקידו עד ראשית 1889, עת מונה סימון דנקוביץ' לרב הראשי במינוי קבע.

לאחר פטירתו של הרב הראשי מוריץ גרינוואלד מונה יקיר בקיש ביוני 1895 לממלא מקום הרב הראשי. בקיש היה תומך נלהב בתנועה הציונית ובעומד בראשה בנימין זאב הרצל. בפסח 1896 דרש בבית הכנסת המרכזי בסופיה בפני קהל המתפללים ואמר:

ביוני 1896 ביקר בנימין זאב הרצל בבולגריה בדרכו לקושטא ונאם בפני קהל רב בבית הכנסת האשכנזי בסופיה. הרב בקיש בירך את הרצל והביע תמיכה ברעיון הציוני. בקיש התפלמס עם הרב הראשי ליהודי האימפריה העות'מאנית, משה הלוי, אשר הביע התנגדות לרעיון הציוני והטיל חרם דתי על ראשי התנועה הציונית בבולגריה, ישועה כלב וקרל הרבסט.

ב-11 בנובמבר 1898 פוטר הרב מתפקידו. ההיסטוריון חיים קשלס טוען כי בקיש פוטר בשל השתתפותו בוועידה הציונית הראשונה של יהודי בולגריה. עם זאת, הוועידה הציונית הראשונה נערכה בפלובדיב כחודש ימים לאחר פיטוריו של הרב. בפועל, פוטר הרב משום שבקיץ 1897 הכיר באופן רשמי בקהילה האשכנזית בסופיה, כקהילה נפרדת בניגוד לעמדת הנהגת הקהילה בסופיה. הפיטורין היו מסיבות כלכליות ולא עדתיות, משום שבהחלטתו גרם הרב להקטנת ההכנסות הצפויות לקהילה הספרדית בסופיה. במקומו מונה לממלא מקום, הרב משה שמואל תג'ר. לאחר סיום תפקידו הצטרף רשמית לתקופה קצרה לוועד הפועל של התנועה הציונית בסופיה והשתתף כציר מטעמה בוועידת היסוד של ההסתדרות הציונית בבולגריה. ב-1900 עזב את בולגריה, עלה לארץ ישראל והתיישב בירושלים. הלך לעולמו ב-1910 והוא בן 82 שנים.

## לקריאה נוספת
*הלל בקיש (1992), קטעים של הרב ישעיה בקיש, הוצאת בקיש, קריית אתא. עמוד 4
*Benjamin Arditti (Ed. 1969), *Vidni Evrei. Famous Jews of Bulgaria*, Volume I, pp. 20–32, Tel Aviv
*Henry Mechoulan (Dir. 1992), *Les Juifs d'Espagne histoire d'une diaspora 1492-1992*, Paris, Liana Lévi, see the following chapter : Zvi Loker (1992),*Les Juifs séfarades de Bulgarie*
*Mathilde Tagger & S. Alfassa Marks (2004 ?),’’Bulgaria Chief Rabbis’’, Fondation for the Advancement of Sephardic Studies and Culture, http://www.sephardicstudies.org/bulg-rab.html

## קישורים חיצוניים
*רשימת היהודים המפורסמים ביותר בבולגריה בשנים 1900–2000 (2002)
*
* 

## הערות שוליים

קטגוריה:רבנים ראשיים של בולגריה
קטגוריה:סופיה: רבנים
קטגוריה:חזנים בולגרים
קטגוריה:פעילים ציונים בבולגריה
קטגוריה:נדבנים יהודים בולגרים
קטגוריה:יהודים הקבורים בהר הזיתים: חלקת הספרדים
קטגוריה:אנשי העלייה השנייה
קטגוריה:ילידי 1828
קטגוריה:נפטרים ב-1910
מהצד השני עם גיא זהר

**מהצד השני עם גיא זהר** היא תוכנית אקטואליה יומית בהגשת גיא זהר, המשודרת מדי ערב בערוץ כאן 11. לפי אתר התוכנית, זהר "מנסה לעשות סדר וחושף את הפער שבין המציאות לבין הדרך שבה היא משתקפת בתקשורת, ואת המנגנונים שמעצבים לנו אותה".

מלבד זהר בתוכנית מופיעים לעיתים קרובות בפינה משלהם אנשי התקשורת לאה לב ורועי עידן וכן עיתונאים, אנשי תקשורת ומשפיענים אחרים. לעיתים מחליף את זהר יואב רבינוביץ', עורך התוכנית לשעבר.

התכנית זכתה בפרס האקדמיה הישראלית לקולנוע וטלוויזיה לשנים 2020-2024, בקטגוריה של תוכניות אקטואליה.

## הפקה
טרם עליית התוכנית, ניסה ועד עובדי התאגיד למנוע את צילומי התוכנית, בטענה כי שימוש של חברת הפקה חיצונית באולפני התאגיד מנוגדת לחוק, האוסר על הפקות חוץ בתחום החדשות. לבסוף עלתה התוכנית לשידור והיא מופקת באולפן פנוי של תאגיד השידור.

הפקת התוכנית נפסקה זמנית ב-8 באוגוסט 2019 בעקבות הסכסוך עם "קודה תקשורת" על ההתנהלות הלקויה בהפקת "מחוז ירושלים". סכסוך זה הוביל להחלטת "כאן" להפסיק כל התקשרות עם החברה. ב-18 בספטמבר התוכנית חודשה, לאחר שהושג הסדר על כך שהחברה של זהר תפיק אותה אישית.

מאז 14 בנובמבר 2021, משודרת בערוץ מכאן 33 תוכנית בגרסה בערבית בהנחיית רמי יונס.

העונה הראשונה הסתיימה ב-5 באוקטובר 2023. בין 23 באוקטובר באותה השנה לבין 18 באפריל 2024 שודרה העונה השנייה של התוכנית, כשעקב המלחמה הורחב כל פרק לכדי שעה שלמה, מ-17:00 עד 18:00 מדי יום. ב-15 במאי 2024 התוכנית חזרה במתכונת הרגילה מ-18:45 עד 18:55.

## פרסים ומועמדויות

## קישורים חיצוניים
* 

* 
* 

## הערות שוליים

קטגוריה:תוכניות טלוויזיה ישראליות
קטגוריה:כאן 11: תוכניות וסדרות
קטגוריה:כתבי עת העוסקים בתקשורת המונים
קטגוריה:ביקורת התקשורת בישראל
קטגוריה:זוכי פרס האקדמיה לטלוויזיה: תוכניות וסדרות
קטגוריה:בדיקת עובדות
הכול פוליטי

**הכול פוליטי** היא תוכנית אקטואליה-פוליטית שבועית ששודרה בערוץ כאן 11. את התוכנית הגישה קרן אוזן. היא שודרה במוצאי שבת בשעה 18:00 ועד לחדשות השבת.

בשנת 2019 הגיש את התוכנית דב גיל-הר. בשנים 2020–2021 הגיש אותה אסף ליברמן ובשנים 2021–2023 הגישו את התוכנית יערה שפירא וסולימאן מסוודה.

התוכנית מציגה פאנל פרשנים בנושא השבוע החולף בדגש על הפן הפוליטי. בכל תוכנית נערכים ראיונות עם פוליטיקאים, כמו כן פינות נוספות כגון: פינה בתחילת התוכנית בה המנחים מציגים ציטוטים של פוליטיקאים ואומרים את מה שבאמת התכוונו להגיד כביכול, וכן משאלי רחוב בנושאים שונים.

## ראו גם
* פגוש את העיתונות
* פופוליטיקה
* המטה המרכזי

## קישורים חיצוניים
* 
* 
* 
* 

קטגוריה:תוכניות חדשות ואקטואליה
קטגוריה:תוכניות טלוויזיה ישראליות שעלו לשידור בשנת 2019
קטגוריה:כאן 11: תוכניות וסדרות
A Horse with No Name

"**A Horse with No Name**" (בעברית: "**סוס ללא שם**") הוא שיר שנכתב על ידי דואי באנל ובוצע על ידי להקת הפולק רוק "אמריקה". השיר יצא לאור בשנת 1971.

## רקע
השיר נכלל באלבום הבכורה של להקת "אמריקה", ונקרא בשם זהה לשמה. כאשר יצא האלבום הוא הופץ תחילה באירופה ללא השיר, וזכה להצלחה מתונה. האחים וורנר ביקשו מהלהקה להוציא שיר אחר שיושמע רבות בתחנות הרדיו. חמישה חודשים לאחר יציאת האלבום שהתה הלהקה באולפן הקלטות במחוז דורסט והקליטה מספר שירים, ביניהם את השיר שנקרא תחילה בשם "Desert Song". האחים וורנר החליטו להוציאו לאור. שני הדמואים הראשונים הוקלטו ונועדו לשקף את תחושת המדבר החם והיבש ששרר בציור של סלבדור דאלי וסוס מוזר בציור של מאוריץ קורנליס אשר אליהם נחשפה הלהקה. בעצת המפיק איאן סמוול שונה שם השיר לשמו הנוכחי.

## תוכן השיר
השיר מתאר מסע דרך המדבר. על אף חוסר הנוחות בסביבה, הדובר מוצא מנוח בסביבה זו. על פי דיואי באנל הסוס מייצג אמצעי להיכנס למקום מלא שלווה. המקום השלו נמצא במדבר, שעבור דיואי נחשב כמקום רצוי, בזמן ששהה באנגליה הגשומה.

## ביקורות
תחנת רדיו בקנזס סיטי אסרה את השמעת השיר משום שחשבה שהשיר מעודד שימוש בסמים, כשהמילה Horse (סוס) היא מילת סלנג שפירושה הרואין.

על השיר נאמר שביצועו מזכיר בסגנונו את ניל יאנג. בצירוף מקרים הדיח "A Horse with no name" את שירו של יאנג מן המקום הראשון במצעד הבילבורד הוט 100.

כנגד השיר הובעה ביקורת על משפטים במשלב נמוך, כגון "The heat was hot" (החום היה חם), There were plants, and birds, and rocks, and things (היו צמחים, וציפורים, וסלעים ודברים), ו-Cause there ain't no one for to give you no pain. (כי אין אף אחד לתת לך שום כאב).

## ביצוע השיר בסרטים וסדרות
השיר הושמע בסרט הבריטי-צרפתי משנת 1998 "Hideous Kinky" בעת שהוצג מסע במדבר במרוקו.

השיר היה גם חלק מפסקול הסרטים "The Devil's Daughter", "The Trip" ו"אייר אמריקה". כמו כן הושמע השיר בסרט "חלום אמריקאי" ובסרט "בלשים בע"מ".

"A Horse With No Name" הושמע גם באחד מפרקי הסדרה "חברים", בסדרה "בוג'ק הורסמן" ובסדרה "שובר שורות".

## נתוני מכירות

## קישורים חיצוניים

* A horse with no name by america, באתר songfacts
* דייב לינג, The Story Behind The Song: A Horse With No Name by America, באתר Louder classic rock, 1 באוקטובר 2016

## הערות שוליים

קטגוריה:שירי 1971
קטגוריה:סינגלי בכורה מ-1971
קטגוריה:שירים באנגלית
קטגוריה:שירים על סוסים
קטגוריה:שירים על מדבריות
קטגוריה:שירי פולק רוק
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים בהוצאת וורנר רקורדס
דייגו פוזר

**דייגו פוזר** (באיטלקית: **Diego Fuser**; נולד ב-11 בנובמבר 1968) הוא כדורגלן עבר איטלקי ששיחק בעמדת הקיצוני הימני.

## קריירת מועדונים

פוזר החל את הקריירה שלו בשנת 1986 בטורינו. בשורות הקבוצה הוא רשם 49 משחקים לפני שעבר למילאן (1989-90 ו-92–1991). במהלך שתי העונות שלו במילאן הוא זכה בגביע אירופה לאלופות (1989-90) ובאליפות הליגה (1991-92), בנוסף לסופר קאפ האירופי ולגביע הביניבשתי (1989).

בין שתי התקופות שלו במילאן, פוזר שיחק עונה אחת במדי פיורנטינה. בשנת 1992, פוזר עבר ללאציו. מעבר זה הפך אותו לאחד מחביבי הקהל באותה התקופה, כששיחק אצלה שש שנים ורשם 188 הופעות ו-35 שערים. במדי הקבוצה, הוא זכה בגביע האיטלקי בעונת 98–1997 והגיע לגמר גביע אופ"א של אותה העונה, כקפטן. לאחר ההפסד בגמר גביע אופ"א עם לאציו, הוא הצליח לזכות בסופו של דבר במפעל זה, אך הזכייה הייתה עונה לאחר מכן במדי פארמה, כשגם בגמר זה שימש כקפטן הקבוצה. כמו כן, הוא זכה עימה בגביע האיטלקי של אותה העונה ובסופר קאפ האיטלקי לשנת 1999.

פוזר ביצע צעד שנוי במחלוקת בקיץ 2001, כשחתם במדי רומא, היריבה העירונית של לאציו, ובה רשם 15 הופעות בשתי עונות. במדי הקבוצה הוא הצליח לזכות בסופר קאפ האיטלקי לשנת 2001. בעונת 04–2003, הוא שב לקבוצה בה התחיל את הקריירה שלו, טורינו, שהייתה נמצאת בסרייה ב'. לאחר עונה אחת בטורינו, הוא עבר בשלל קבוצות בליגות הנמוכות של איטליה עד שפרש מכדורגל בשנת 2012.

## קריירה בינלאומית

מארוקי רשם 25 הופעות ו-3 שערים עבור המדים הלאומיים של נבחרת איטליה בין השנים 1993 ל-2000. הוא נכלל בסגל שלה ליורו 1996 תחת המאמן, אריגו סאקי; בטורניר זה הוא רשם שלוש הופעות, אך הנבחרת הודחה כבר בשלב הבתים. הוא היה בסגל 26 השחקנים של הנבחרת לקראת יורו 2000 של המאמן דינו זוף, אך בסופו של דבר לא נכלל בסגל הסופי לטורניר.

## סגנון המשחק

פוזר היה שחקן מהיר, אנרגטי, עם יכולת טכנית והגבה טוב, שהצטיין בעיקר בריצה על האגף הימני ובבישולים לחלוצים מהגבהות מדויקות. בנוסף, פוזר היה ידוע בתור שחקן בעל בעיטה עוצמתית מרחוק ובעל בעיטות מדויקות ממצבים נייחים.

## חיים אישיים

דייגו נשוי לאורייטה. בנם, מתיאו, נפטר בשנת 2011, כשהיה בן 15, לאחר מאבק ארוך במחלה.

## תארים
;מילאן
* סרייה א' (1): 1991/92
* גביע אירופה לאלופות (1): 1989/90
* הסופר קאפ האירופי (1): 1989
* הגביע הביניבשתי (1): 1989

;לאציו
* הגביע האיטלקי (1): 1997/98

;פארמה
* הגביע האיטלקי (1): 1998/99
* גביע אופ"א (1): 1998/99
* הסופר קאפ האיטלקי (1): 1999

;רומא
* הסופר קאפ האיטלקי (1): 2001

## קישורים חיצוניים

## הערות שוליים

קטגוריה:בלמי כדורגל איטלקים
קטגוריה:כדורגלנים איטלקים
קטגוריה:כדורגלני נבחרת איטליה
קטגוריה:כדורגלני יורו 1996
קטגוריה:כדורגלני טורינו
קטגוריה:כדורגלני מילאן
קטגוריה:כדורגלני פיורנטינה
קטגוריה:כדורגלני לאציו
קטגוריה:כדורגלני פארמה
קטגוריה:כדורגלני רומא
קטגוריה:איטלקים שנולדו ב-1968
מעברות (סדרת טלוויזיה)

**מעברות** היא סדרה דוקומנטרית ישראלית, ששודרה בערוץ כאן 11. התוכנית עוסקת במעברות שהוקמו במדינת ישראל בתחילת ימיה, בעת גל העלייה הגדול לארץ. התוכנית מציגה חומרי ארכיון נדירים ועדויות של תושבי המעברות.

זוכת פרס האקדמיה הישראלית לטלוויזיה לשנת 2019 בקטגוריית "סדרת התעודה".
## תוכן
הסדרה כללה ארבעה פרקים, ונוצרה על ידי הבמאית דינה צבי־ריקליס והמפיק אריק ברנשטיין, בשיתוף העיתונאי שי להב והחוקרת הילה שלם בהרד. התמקדה בתקופה שבין 1948 ל־1952, בה הוקמו עקב עשרות מעברות עבורים העולים החדשים. היא כוללת ראיונות עם אנשי אקדמיה, בוגרי המעברות ואנשים שעבדו בהן כאנשי מקצוע (עובדים סוציאליים, שוטרים, אחיות וכו'). בנוסף שולבו בה חומרי ארכיון.

הפרק הראשון, "תוהו ובוהו", עסק בקליטה ומיון העולים במחנה שער העלייה והתנאים במחנה, פרשת ילדי תימן וההחלטה על הקמת המעברות.

הפרק השני, "החלום", עסק בתהליך הקמת המעברות, מבצע עזרא ונחמיה, העלייה מרומניה בתקופה זו, והחיים במעברות.

הפרק השלישי, "השבר", עסק באפליה בין עולי ארצות האסלאם לבין העולים מאירופה, הסכם השילומים, וחיי התרבות במעברות, כולל פרויקט "תל"ם" - תיאטרון למעברות, הטיפול נגד הגזזת ומחאות תושבי המעברות.

הפרק הרביעי, "סרח עודף", עסק בתהליך חיסול המעברות ובקבוצות שנשארו במעברות עד תחילת שנות ה־70.

## מדרוג

## ראו גם

* סאלח, פה זה ארץ ישראל
* סאלח שבתי

## קישורים חיצוניים
* 

*  - ריאיון עם מפיק הסדרה אריק ברנשטיין
**ביקורות**
* 
* 
* 
* 
*אבשלום בן צבי, ילדי תימן ב"מעברות" - ליקויים בתחקיר והטעיות בעריכה, ביומן הרשת "עמדת תצפית".

## הערות שוליים

קטגוריה:סדרות טלוויזיה ישראליות
קטגוריה:סדרות טלוויזיה תיעודיות ישראליות
קטגוריה:סדרות טלוויזיה ישראליות שעלו לשידור בשנת 2019
קטגוריה:כאן 11: תוכניות וסדרות
קטגוריה:זוכי פרס האקדמיה לטלוויזיה: תוכניות וסדרות
+
קטגוריה:הגירה ועלייה בתרבות
קטגוריה:יעל אבקסיס
ממותת כרתים גמדית

**ממותת כרתים גמדית** (שם מדעי: *Mammuthus creticus*) היא מין של ממותה נכחדת אשר חיה רק באי כרתים שבים התיכון בתקופת הפליסטוקן שלפני 800,000 שנה בערך והיא הייתה גמדית יותר מקרוביה היבשתיים. היא התגלתה ב-1907 ממאובנים שיניים טוחנות ובהמשך חוליות וצלעות גדולות ונחשבה תחילה למין של פלאולוקסודון, תוך השוואה למין הנכחד הגמדי פלאולוקסודון פלקונרי מסיציליה ומלטה. רק בהמשך עברה לסוג ממותה, עקב מבנה שיניים הקרוב יותר לממותה.

ממותה זו הייתה הקטנה שבממותות מעולם והיא הגיעה עד לגובה 1 מטר בכתף ולמשקל 310 ק"ג, קטנה בהרבה מקרוביה היבשתיים שהגיעו למשקל של 10 טונות. עצם הירך שלה הגיע לאורך 33 ס"מ. היא קטנה כדי להצליח למצוא מזון באי הקטן. בעבר סברו שמדובר בגולגולות של קיקלופים, אך בהמשך התברר שמדובר בפילים נכחדים, אשר כנראה הגיעו דרך רפסודת עצים או בשחייה לאי.

## קישורים חיצוניים

קטגוריה:בעלי חיים שתוארו ב-1907
קטגוריה:טקסונים שתוארו בידי דורותיאה בייט
קטגוריה:פיליים נכחדים
קטגוריה:מגה-פאונה של הפלייסטוקן באירואסיה
קטגוריה:יונקים שחיו בפלייסטוקן באירופה
ע"ב ס"ג מ"ה ב"ן

**ע"ב ס"ג מ"ה ב"ן** (בראשי תיבות: **עסמ"ב** במספרים: **72**, **63**, **45**, **52**) הוא מושג בקבלה היהודית, שיסודו בארבע אפשרויות גימטריה במילוי לשם יהוה.

האפשרות ע"ב נוצרת מגימטריה של השם ב"מילוי יודין": **יוד הי ויו הי**, ס"ג ממילוי משולב: **יוד הי ואו הי**, מ"ה מ"מילוי אלפין": **יוד הא ואו הא**, וב"ן מ"מילוי ההין": **יוד הה וו הה**. ארבע אפשרויות אלו הן ארבע מתוך 27 אפשרויות מילוי לאותיות י ה ו ה.
## הקבלות

## משמעויות
בספרות הקבלה מוסבר כי שורשם של ארבעת השמות הוא במספר 72; הראשון (ע"ב) הוא עצמו 72, השני (ס"ג) בצירוף עשר האותיות גם הוא 72 (עם ), השלישי (מ"ה) בצירוף הגימטריה הרגילה של יהוה (26) עם  שווה 72. הרביעי (ב"ן) אינו שווה ל-72, אך השם יהוה עצמו בריבוע (י יה יהו יהוה) עולה 72, ומשויך לשם ב"ן כיוון ששם זה שהוא כנגד ספירת ה"מלכות" אין לו כח בפני עצמו אלא מה שמקבל מאחרים. ארבע הפעמים 72 שוות בסך הכל 288 (רפ"ח) ועל זה מיוסד המושג הקבלי **רפ"ח [[ניצוצות (קבלה)|ניצוצין]]**.

האות י' מופיעה תשע פעמים בארבעת השמות ומרמזת ל"מים" שבמקווה שעולים בגימטריה 90.

סך האותיות של ארבעת השמות הוא 39 כנגד ל"ט מלאכות שאסורות בשבת. הגימטריה של ארבעת השמות היא 232 ושווה לגימטריה של "הברכה".

## ראו גם
* שם בן ע"ב
* מושגי יסוד בקבלה
## קישורים חיצוניים
* 

## הערות שוליים

קטגוריה:מושגים בקבלה
קטגוריה:שמות של אלוהים ביהדות
פולין מוראן

**פולין מוראן** (באנגלית: **Pauline Moran**; נולדה ב-26 באוגוסט 1947) היא שחקנית, מגישה ואסטרולוגית בריטית. היא ידועה בעיקר מהופעתה בתפקיד מיס למון בסדרת הטלוויזיה הבריטית "פוארו" המבוססת על ספריה של אגאתה כריסטי.

מוראן נולדה בעיר בלקפול שבלנקשייר. היא למדה משחק בבתי ספר אחדים בהם התיאטרון הלאומי לנוער והאקדמיה המלכותית לאמנות הדרמה. מאז 1987 היא אסטרולוגית מקצועית. על אף שהיא בעיקר שחקנית תיאטרון, מוראן הופיעה בסרטי קולנוע אחדים כגון "The Good Soldier" (מ-1981), "האישה בשחור" (1989), ו"כאוס בגני ורסאי" (2014). ב-1983 שיחקה מוראן בסדרת הטלוויזיה "The Cleopatras". בין 1965 ל-1979 ניגנה בגיטרה בס בלהקה בשם "The She Trinity" שכללה נשים בלבד.

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:שחקניות תיאטרון אנגליות
קטגוריה:בוגרות האקדמיה המלכותית לאמנות הדרמה
קטגוריה:בוגרי האקדמיה המלכותית לאמנות הדרמה
קטגוריה:אסטרולוגים
קטגוריה:בסיסטיות
קטגוריה:בריטיות שנולדו ב-1947
קטגוריה:בריטים שנולדו ב-1947
פלאולוקסודון פלקונרי

**פלאולוקסודון פלקונרי** (שם מדעי: *Palaeoloxodon falconeri*) הוא מין נכחד של בעל חדק קדום ממשפחת הפיליים שהשתייך לסוג פלאולוקסודון, אשר חי באיי הים התיכון סיציליה ומלטה בתקופת הפליסטוקן וההולוקן לפני 800,000-100,000 שנה. מין זה עבר גמדות איים והיה קטן מקרוביו היבשתיים שיכלו להגיע למשקל 10 טון. מאובניו תוארו ב-1867 בידי החוקר גאורג בוסק אשר השתמש בשיניים טוחנות שהתגלו לפניו ושויכו למין פלאולוקסודון אחר. מאובנים שנמצאו קודם לכן תוארו כעצמות של קיקלופים.
## מאפיינים
פלאולוקסודון פלקונרי הגיע לגובה 96.5 ס"מ בכתפיו, למשקל 305 ק"ג ונקבה שנמצאה הגיעה לגובה 80 ס"מ ולמשקל 168 ק"ג, מה שהופך את המין לאחד מהקטנים שבפילים. הוא היה בעל חטים ארוכים ועצמות לחיים בולטות. במראה הוא הזכיר מינים קרובים כמו פיל ישר חט מיבשת אסיה ואירופה אשר חי בערבות של הפליסטוקן ואולי היה מאבות פיל זה.

בתקופה בה חי הפיל היה הים נמוך בהרבה, 100 מטרים פחות מכיום, מה שאפשר לפילים לחצות את היבשת ולהגיע לאיים. כשהים עלה הם הפכו למבודדים ועקב המזון המועט באי ומיעוט הטורפים בו הם הפכו לקטנים מאוד.

## ראו גם
* גמדות איים
* פיל ננסי - מונח דומה

## קישורים חיצוניים

קטגוריה:פיליים נכחדים
קטגוריה:מגה-פאונה של הפלייסטוקן באירואסיה
קטגוריה:יונקים שחיו בפלייסטוקן באירופה
קטגוריה:יונקים שנכחדו בהולוקן
קטגוריה:מאובני טקסונים שתוארו ב-1867
מקוסוכיניים

**מקוסוכיניים** (שם מדעי: Mekosuchinae) היא תת-משפחה נכחדת ממשפחת התניניים אשר התקיימה בעידן הקנוזואיקון מתקופת האאוקן עד ההולוקן לפני 56-0.003 מיליון שנה. מינים אלה התקיימו באוסטרליה וכמה מאיי האוקיינוס השקט, בין השאר בפיג'י, קלדוניה החדשה וונואטו ונראה שגם בניו זילנד ושם שרדו עד הגעת הפולינזים והאבוריג'ינים לאיים בשלהי הפליסטוקן. כמה חוקרים רואים בהם משפחה עצמאית (Mekosuchidae). תנינים מעטים כמו המקוסוכוס שרדו עד ההולוקן בגלל בידודם.

## מאפיינים
מינים אלה הגיעו לגודל של מעל 7 מטר (אם כי לרוב היו קטנים יותר) והיו טורפי-העל המקומיים באיים. כך הקווינקנה היה גדול הטורפים האוסטרלים לצד לטאת המגלניה והיה גדול מתנין ים. הם היו בעלי חרטום שטוח ומעט קצר וחלקם היו בעלי אורח חיים יבשתי ויכלו לנוע מהר אחרי טרפם. אחרים היו דומים לגאביאל והותאמו לדיג.

תנינים אלה נכחדו עקב הגעת האנשים לאיים. האנשים הקדומים אולי הרגו אותם להגנה או למאכל ואולי פיתחו חקלאות שצמצמה את שטחי חיותם ואת מזונם עד להכחדתם.

## מיון
* *Australosuchus*
* *Baru*
* *Harpacochampsa*
* *Kambara*
* מקוסוכוס (*Mekosuchus*)
* פלימנרכוס (*Pallimnarchus*)
* פלודירקס (*Paludirex*)
* קווינקנה (*Quinkana*)
* *Trilophosuchus*
* *Volia*

## ראו גם
*אלברטוסוכוס - סוג קדום שהיה דומה למקוסוכיניים

## קישורים חיצוניים

*
קטגוריה:טקסונים ללא מקור
הסימפוניה השלישית של ברנשטיין, "קדיש"

**הסימפוניה השלישית של [[ליאונרד ברנשטיין]], "קדיש"**, נכתבה בשנת 1963, באיחור ניכר, לקרן קוסביצקי והתזמורת הסימפונית של בוסטון, שהזמינו אותה לחגיגות ה-75 לתזמורת בשנת 1955. כשהושלמה מלאכת ההלחנה, נענתה תזמורת בוסטון לבקשתו של ברנשטיין, וויתרה על זכות השמעת הבכורה של הסימפוניה למען התזמורת הפילהרמונית הישראלית. ביצוע הבכורה העולמי התקיים ב-10 בדצמבר 1963 בהיכל התרבות בתל אביב בניצוח המלחין, עם זמרת הסופרן ג'ני טוראל והקריינית חנה רובינא.  הקריינות האנגלית המקורית תורגמה לעברית בידי דן מירון. הפסנתרנית רות מנזה הייתה הפסנתרנית ביצירה וכן המאמנת שעבדה עם סולנית המצו-סופרן ג'ני טוראל, והמספרת, השחקנית חנה רובינא. השתתפו בביצוע מקהלה מעורבת, שהורכבה לצורך הביצוע מחברי המקהלה הפילהרמונית תל אביב ואחרים, ומקהלת הילדים צדיקוב.

## היסטוריה
ראשית העבודה על ה"קדיש" הייתה במרתה'ס ויניארד בקיץ של שנת 1961, המשכה במושבת מקדואל בניו המפשייר בקיץ 1962 וסיומה ב-19 באוגוסט 1963 בפיירפילד, קונטיקט. מלאכת התזמור הושלמה תוך שלושה שבועות בנובמבר 1963. העבודה על הפרק השלישי, האחרון, הסתיימה ב-22 בנובמבר, והתווים הועברו לתזמורת ולמקהלה, שהיו בעיצומן של החזרות, כשהם נושאים את ההקדשה "מוקדש באהבה לזכרו של ג'ון פיצג'רלד קנדי".

ביצוע הבכורה האמריקאי היה בבוסטון ב-31 בינואר 1964, בביצוע התזמורת הסימפונית של בוסטון בניצוחו של שארל מינש, עם ג'ני טוראל ועם פליציה מונטאלגרה כקריינית.

## הגרסה המתוקנת
בשנת 1977 ערך ברנשטיין תיקונים אחדים ביצירה. הוא הוציא קטעים מסוימים, שינה אחרים ואף שיכתב את הקריינות. במסגרת שינויים אלה נתן גם אפשרות בחירה בין קריין לקריינית, תוך ויתור מודע על הבחירה המשמעותית באישה לזמר את מילות התפילה, שנועדו לגברים בלבד. שלושים ושש שנים קודם לכן נקט ברנשטיין בגישה זו גם בסימפוניה הראשונה, "ירמיהו", שם שרה מצו-סופרן את קינת הנביא. הגרסה המתוקנת בוצעה לראשונה ב-25 באוגוסט 1977 במיינץ, גרמניה, בניצוחו של ברנשטיין ובהשתתפות זמרת הסופרן מונסראט קאבאייה והקריין מייקל וייג'ר.

את עוצמת הסבל והטחת האשמה באלוהים, בטקסט של הפרק השני "דין תורה", מבטא המלחין במוזיקה אטונאלית, שאחריה קדנצה מורכבת למקהלה בשמונה קולות. מיד לאחר בקשת המחילה של הקריין, מופיע שיר ערש טונאלי עדין. בקטע הסקרצו, שהוא שיאה של הסימפוניה, מלווה התזמורת את הקריינות הכואבת במוטיבים קשים וקיצוניים, שבשיאם מכריז הקריין "יתגדל... ויתקדש... שם האדם! 

אחרי השיא הזה בא הפורקן בסולם סול במול מז'ור במוזיקה שכולה  טונאלית, המלווה את קריאת הקריין "תאמין... תאמין." בהמשך לקריאה נרגשת זו נכנסת מקהלת הילדים ומלווה בקולות צלולים את תיאור "מלכות השמים" לאור הקשת הקורנת באור מסמא עיניים, אותה מלכות שמיים שתוארה בסקרצו כמקום שטוח, נטול-חיים ותקווה, אך אזכורה כאן מוביל ליקיצה אל השחר החדש, אל העולם שבו בוראים מחדש האל והאדם זה את זה, לפי הברית שנכרתה ביניהם.

הסימפוניה מסתיימת בשירה משותפת של הסופרן, המקהלה הבוגרת ומקהלת הילדים, בחלקה האחרון של תפילת הקדיש, המסתיים במילים "עושה שלום במרומיו הוא יעשה שלום עלינו ועל כל ישראל ואמרו אמן."

לבקשתו של ברנשטיין כתב ניצול השואה שמואל פיזאר טקסט חדש לסימפוניה ובה מוזכרים בני משפחתו שנספו בשואה.

## הערות שוליים

קטגוריה:סימפוניות
קטגוריה:מוזיקה של המאה ה-20
קטגוריה:ליטורגיה יהודית
קטגוריה:יצירות מאת ליאונרד ברנשטיין
קטגוריה:סימפוניות כוראליות
קטגוריה:קדיש
אופססס! בול הגיע המבול...

**אופססס! בול הגיע המבול...** (באנגלית: **...Ooops! Noah Is Gone**, "אופס! נח נעלם...") הוא סרט קומדיה והרפתקאות בהנפשה ממוחשבת גרמני-לוקסמבורגי-בלגי-אירלנדי-אמריקאי משנת 2015. הסרט בוים ונכתב על ידי טובי גנקל, יחד עם בימויו של שון מקורמק, וכתיבתם של ריצ'י קונרוי, מארק הודקינסון ומרטין תוריסון. הסרט עוקב אחר החיות שהחמיצו את תיבת נח.

הסרט הוקרן לראשונה בפסטיבל הסרטים של לוקסמבורג ב-26 בפברואר 2015, באירלנד ב-1 במאי 2015, בגרמניה ב-30 ביולי 2015, ובישראל בדיבוב לעברית ב-9 ביולי 2015. אורך הסרט הוא כ-87 דקות, ושפת המקור שלו היא אנגלית.

בשנת 2020 הופץ לסרט המשך בשם "אופססס! 2: ההרפתקה ממשיכה...".

## תקציר העלילה
הסרט עוקב אחר דייב ובנו פיני, שני נאסטריאנים שלא הוזמנו להצטרף לתיבת נח. כשכל החיות התחילו להיכנס לתיבה, הם ניסו להתגנב פנימה בעזרתן של הייזל וליאה, ואם וביתה ממשפחת חתולי הבר. הילדים ביחד יוצאים להסתובב בתיבה, ומביטים במבול המתקרב. מפני שהם הביטו קרוב מידי במבול, שהמים שטפו את הארץ התיבה זזה ושני הילדים מצאו את עצמם מחוץ לתיבה. בזמן שההורים שלהם עושים הכל בשביל לסובב את התיבה לאחור ולהחזיר אותה, עוברים הילדים הרפתקת הישרדות בניסיון לחזור לתיבה. הילדים פגשו חברים חדשים, חיות נוספות שמצאו את עצמן מחוץ לתיבה, ומתחמקים מאויבים רשעים. בדרך הילדים לומדים על העולם ועל עצמם.

## דמויות ומדבבים
במאי הדיבוב בעברית היה דן שצברג, ומפיקי הדיבוב היו יעל אללוף ואמי בכר.

## קבלה
הסרט קיבל מהאתר "Rotten Tomatoes" דירוג של 36%, מה שהופך את קבלת הפנים של הסרט באתר לשלילית.

הסרט הכניס כ-10.8 מיליון רנמינבי ממכירות הכרטיסים.

## קישורים חיצוניים

קטגוריה:סרטי 2015
קטגוריה:סרטים באנגלית
קטגוריה:נח
קטגוריה:סרטי תנ"ך
קטגוריה:סרטי הנפשה גרמניים
קטגוריה:סרטי הנפשה בלגיים
קטגוריה:סרטים בלגיים
קטגוריה:סרטים איריים
קטגוריה:סרטי הרפתקאות אמריקאיים
קטגוריה:סרטי הנפשה אמריקאיים
קטגוריה:סרטי קומדיה אמריקאיים
קטגוריה:סרטי אנימציה ממוחשבת
קטגוריה:סרטי אנימציה על בעלי חיים
קטגוריה:סרטי הנפשה איריים
אמיליה קובאצ'ובה

**אמיליה קובאצ'ובה** (בסלובקית: **Emília Kováčová**; נולדה ב-8 בפברואר 1931 - 31 בדצמבר 2020) הייתה כלכלנית סלובקית, לשעבר הגברת הראשונה של סלובקיה.

## ביוגרפיה
קובאצ'ובה נולדה בברטיסלבה, היא נישאה למיכל קובאץ' ונולדו להם שני ילדים, היא שימשה כפרופסור להתפתחות חברתית ויחסי עובד-מעביד באוניברסיטת ברטיסלבה לכלכלה (Ekonomická univerzita v Bratislave).

ב-1993 עם פירוק צ'כוסלובקיה התמנה בעלה לנשיא המדינה והיא נהפכה לגברת הראשונה, עקב היותה הראשונה לכהן בתפקיד זה במדינה היא יצרה כללי הטקס מקובלים לתואר הגברת הראשונה.

היא גם פיקחה על שחזורו ושיקומו של ארמון גרסאלקוביץ', מעון הנשיאות הרשמי בזמן שגרה בביתה הפרטי, בנוסף היא ייסדה קרן ששמה לה למטרה לקדם הזדמנויות בתחום החינוך בסלובקיה.

בזמן כהונתה היא המשיכה ללמד באוניברסיטה עד לפרישתה מ-1998.

## קישורים חיצוניים

קטגוריה:בני זוג של מנהיגי מדינות
קטגוריה:כלכלניות
קטגוריה:כלכלנים
קטגוריה:ילידות 1931
קטגוריה:ילידי 1931
קטגוריה:נפטרות ב-2020
קטגוריה:נפטרים ב-2020
קינג אדוארד פוינט

**קינג אדוארד פוינט** (באנגלית: **King Edward Point**, ידועה גם כ-**KEP**) היא תחנת מחקר קבועה של "הסקר האנטארקטי הבריטי" (British Antarctic Survey) באי ג'ורג'יה הדרומית והיא עיר הבירה של הטריטוריה הבריטית שמעבר לים איי ג'ורג'יה הדרומית ואיי סנדוויץ' הדרומיים. היישוב ניצב על חופו הצפון-מזרחי של האי במפרץ קמברלנד המזרחי. לעיתים נוטים לבלבל אותה עם גריטוויקן שהיא תחנת ציד לווייתנאים נטושה, השוכנת בקרבת מקום על חוף המלך אדוארד.

## היסטוריה
האזור נחקר על ידי המשלחת השוודית לאנטארקטיקה בשנים 1901 – 1904 בראשותו של אוטו נורדנשלד. בשנת 1906 הוא נקרא על שמו של אדוארד השביעי, מלך הממלכה המאוחדת. מאז 1909 שימש קינג אדוארד פוינט כמקום מושבו של המנהלן הבריטי של האי. ב-1925 הקימה ממשלת בריטניה במקום מעבדה ימית כחלק מפעילות המחקר שם.

## תחנת המחקר
ב-1 בינואר 1950 הועברה הבעלות על תחנת המחקר מכון המחקר של איי פוקלנד. התחנה אוישה מ-1 בינואר 1952 ועד ה-13 בנובמבר 1969. "הסקר האנארקטי הבריטי" דאג לנוכחות בריטית בתחנה עד 1982.

ב-3 באפריל 1982, עם פרוץ מלחמת פוקלנד, כבשו הכוחות המזוינים של ארגנטינה את ג'ורג'יה הדרומית וסגרו את התחנה. עד מהרה הם גורשו משם במהלך "מבצע תוכי" (Operation Paraquet) והכוחות המזוינים של בריטניה שחררו את המקום.

קצינים ימיים בריטים מונו למלא תפקידי מכס ופיקוח על הדיג עבור ממשלת ג'ורג'יה הדרומית החל מ-1991 ולצדם הוצב חיל מצב קטן.

ב-22 במרץ 2001 פתח "הסקר האנטארקטי הבריטי" מחדש את תחנת המחקר מטעם ממשלת איי ג'ורג'יה הדרומית ואיי סנדוויץ' הדרומיים. רוב המבנים הרעועים נהרסו כדי לפנות מקום למבנים חדשים, למעט "בית התגלית" (Discovery House) משנת 1925 ו"בית הכלא" (Gaol) משנת 1912.

כיום שוהים בקינג אדוארד פוינט 12 אנשי "הסקר האנטארקטי הבריטי" במהלך החורף ומספרם עולה ל-22 בקיץ. שני פקידי ממשל ובעלי תפקידים נוספים מוצבים במקום והם מבצעים חפיפה במהלך שלושת חודשי עונת הדיג החורפית העמוסה. צוות הקיץ מהמוזיאון בגריטוויקן מתגוררים גם הם ביישוב.

ההחזקה הרצופה של התחנה משרתת גם מטרה פוליטית. היא מסייעת לשמור על הריבונות הבריטית כנגד טענתה של ארגנטינה לבעלות על הטריטוריה.

הפעילויות העיקריות בתחנה מתרכזות במחקר הדיג מטעם ממשלת הטריטוריה לטובת מדיניותה לניהול בר-קיימא של הדיג המסחרי ולסיפוק התמיכה הלוגיסטית לפקידי הממשל.

## קישורים חיצוניים

* 

## הערות שוליים

קטגוריה:איי ג'ורג'יה הדרומית ואיי סנדוויץ' הדרומיים
קטגוריה:אמריקה הדרומית: ערי בירה
קטגוריה:הטריטוריות הבריטיות שמעבר לים: ערי בירה
קטגוריה:יישובים שהוקמו ב-1906
מיאולניים

**מיאולניים** (שם מדעי: Meiolaniidae) היא משפחה של זוחלים דמויי-צבים נכחדים אשר חיו בעידן הקנוזואיקון בין האאוקן עד ההולוקן, לפני 48–0.03 מיליון שנה. המאובנים שלהם נמצאו באמריקה הדרומית וברחבי אוסטרליה ואוקיאניה באיים שונים כמו אי הלורד האו, ניו זילנד וקלדוניה החדשה. הידוע ביותר מביניהם הוא המיאולניה האוסטרלי אשר חי מהמיוקן עד לעת החדשה, אז נכחד בידי הפולינזים שהגיעו לאוסטרליה.

כמה חוקרים סוברים שהם לא היו צבים אמיתיים אלא השתייכו לקבוצה טסטודינטה (*Testudinata*), אשר התפתחה בעידן המזוזואיקון וחלק ממיניה הפכו לצבים אמיתיים. חוקרים אחרים אכן רואים במשפחה קבוצה של צבים.

בני קבוצה עתיקה זו גדולים מאוד והיו בעלי מבנה שריון נמוך ומכוסה גבשושיות. הם היו צמחוניים ועל ראשם, עורפם וזנבם בלטו קוצים ארוכים ששימשו להגנה. במראם המגושם הם הזכירו את הגליפטודוניים והאנקילוזאוריים.

## מיון
* *Gaffneylania*
* *Niolamia*
* נינג'מיס (*Ninjemys*)
* מיאולניה (*Meiolania*)
* *Peligrochelys*
* *Warkalania*

## ראו גם
*בנידיים - משפחת צבים קדומה קרובה

## קישורים חיצוניים

*
קטגוריה:בעלי חיים שתוארו ב-1887
קטגוריה:טקסונים שתוארו בידי ז'ורז' אלבר בולנז'ר
קטגוריה:מאובני טקסונים שתוארו ב-1887
אודיל אחמדוב

**אודיל אחמדוב** (באוזבקית: **Одил Аҳмедов**; נולד ב-25 בנובמבר 1987) הוא כדורגלן עבר אוזבקי ששיחק בעמדת הקשר.

## קריירת מועדונים
אחמדוב התחיל את הקריירה שלו בפחטקור טשקנט. ב-16 במאי 2006 אחמדוב ערך את הופעת הבכורה שלו בקבוצה הבוגרת נגד קיזילקום זראפשון. אחרי גביע אסיה בכדורגל 2011, אחמדוב עורר עניין מצד אל-שבאב, אל-ראפה ואף למועדונים מאוקראינה, טורקיה, רוסיה, אנגליה וספרד.

ב-9 בפברואר 2011 אחמדוב הושאל לאנז'י מחצ'קלה עם אופציה לרכישה. ב-1 במרץ 2011 אחמדוב ערך את הופעת הבכורה שלו בקבוצה בהפסד 2–3 נגד זניט סנקט פטרבורג במסגרת הגביע הרוסי. ב-9 בספטמבר אנז'י רכשה את כרטיס השחקן של אחמדוב תמורת 1.7 מיליון אירו. ב-29 בדצמבר 2011 נבחר לכדורגלן השנה של הקבוצה ועקף שחקנים בכירים בקבוצה דוגמת סמואל אטו ויורי ז'ירקוב.

ביוני  אחמדוב חתם בקרסנודאר. ב-1 באוגוסט 2014 אחמדוב הבקיע את שער הבכורה בקבוצה בניצחון 1–5 נגד דיושג'ר במסגרת מוקדמות הליגה האירופית. בסיום עונת  אחמדוב נבחר לכדורגלן העונה על ידי אוהדי הקבוצה.

ב-30 בדצמבר 2016 אחמדוב חתם בשאנגחאי SIPG מליגת העל הסינית. ב-7 בפברואר 2017 אחמדוב ערך את הופעת הבכורה שלו בקבוצה בניצחון 0–3 נגד סוקוטאי במסגרת פלייאוף מוקדמות ליגת האלופות האסיאתית.

ב-7 בספטמבר 2020, אחמדוב חתם בטיינג'ין טדה.

ב-8 באפריל 2021, חתם בצ'אנז'ו מיית'י ליונס.

## קריירה בינלאומית
ב-13 באוקטובר 2007 אחמדוב ערך את הופעת הבכורה שלו בנבחרת אוזבקיסטן בניצחון 0–9 נגד . ב-6 בפברואר 2008 אחמדוב הבקיע את שער הבכורה שלו בנבחרת בניצחון 0–1 נגד .

אחמדוב השתתף עם הנבחרת שלוש פעמים בגביע אסיה בכדורגל (2011, 2015 ו-2019).

## תארים
; פחטקור
*ליגת העל האוזבקית: , 
*הגביע האוזבקי: , , 
*גביע חבר המדינות: 

; שאנגחאי SIPG
*ליגת העל הסינית: 

; אישיים
*כדורגלן השנה באוזבקיסטן: , , , , 
*כדורגלן השנה של אנז'י מחצ'קלה: 
*כדורגלן העונה של קרסנודאר: , 

## קישורים חיצוניים

קטגוריה:כדורגלנים אוזבקים
קטגוריה:קשרי כדורגל אוזבקים
קטגוריה:כדורגלני פחטקור טשקנט
קטגוריה:כדורגלני אנז'י מחצ'קלה
קטגוריה:כדורגלני קרסנודאר
קטגוריה:כדורגלני שאנגחאי פורט
קטגוריה:כדורגלני טיינג'ין ג'ינמן טייגר
קטגוריה:כדורגלני נבחרת אוזבקיסטן
קטגוריה:כדורגלני גביע אסיה 2011
קטגוריה:כדורגלני גביע אסיה 2015
קטגוריה:כדורגלני גביע אסיה 2019
קטגוריה:אוזבקים שנולדו ב-1987
שייח נדוי

**שייח טידיאן נְדו֗י** (בצרפתית: **Cheikh Tidiane N'Doye**; נולד ב-29 במרץ 1986) הוא כדורגלן סנגלי המשחק בעמדת הקשר בקאן.

## קריירת מועדונים
נדוי  התחיל את הקריירה שלו ביקאר, ממנה עבר לאפינאל הצרפתית. בקיץ  חתם בקרטיי.

בקיץ  חתם באנז'ה מליגת העל הצרפתית.

ב-14 ביולי 2017 חתם נדוי בברמינגהאם סיטי לשנתיים. ב-16 באוגוסט 2018 הושאל לאנז'ה עד לסיום העונה.

באוקטובר  חתם בקאן.

## קריירה בינלאומית
ב-31 במאי 2014 ערך נדוי את הופעת הבכורה שלו בנבחרת סנגל בתיקו 2-2 נגד , בו גם כבש את שער הבכורה שלו בנבחרת.

נדוי  השתתף עם הנבחרת בגביע אפריקה לאומות 2017 ומונדיאל 2018.

## קישורים חיצוניים

קטגוריה:כדורגלנים סנגלים
קטגוריה:קשרי כדורגל סנגלים
קטגוריה:כדורגלני קרטיי
קטגוריה:כדורגלני אנז'ה
קטגוריה:כדורגלני ברמינגהאם סיטי
קטגוריה:כדורגלני רד סטאר
קטגוריה:כדורגלני קאן
קטגוריה:כדורגלני נבחרת סנגל
קטגוריה:כדורגלני גביע אפריקה לאומות 2017
קטגוריה:כדורגלני מונדיאל 2018
קטגוריה:ספורטאים סנגלים בצרפת
קטגוריה:ספורטאים סנגלים באנגליה
קטגוריה:סנגלים שנולדו ב-1986
אלשוסוהה

**אלשוסוהה** (בהונגרית: **Alsószuha**) הוא כפר קטן במחוז בורשוד-אבאוי-זמפלן שבצפון מזרח הונגריה.

באלשוסוהה התגוררו יהודים בודדים.

## קישורים חיצוניים

* 

## הערות שוליים

קטגוריה:הונגריה: כפרים
קטגוריה:מחוז בורשוד-אבאוי-זמפלן
אגטלק

**אגטלק** (בהונגרית: **Aggtelek**) הוא כפר במחוז בורשוד-אבאוי-זמפלן שבצפון מזרח הונגריה.

## יהודי אגטלק
בסוף המאה ה-19 ובתחילת המאה ה-20 התגוררו באגטלק יהודים בודדים ובמקום קיים בית קברות יהודי בו נותרו שתי מצבות ולוח זיכרון.
תושבים יהודיים מהכפר נרצחו בשואה ומונצחים באנדרטה באוזד.

## קישורים חיצוניים

* 

## הערות שוליים

קטגוריה:הונגריה: כפרים
קטגוריה:מחוז בורשוד-אבאוי-זמפלן
ביקסנטקרסט

**ביקסנטקרסט** (בהונגרית: **Bükkszentkereszt**; בסלובקית: **Nová Huta**, נובה הוטה) הוא כפר במחוז בורשוד-אבאוי-זמפלן שבצפון מזרח הונגריה.

הכפר ממוקם בהרי ביק, בגובה של 520 עד 620 מטרים מעל פני הים. חלק מן היישוב נמצאת בתוך הפארק הלאומי ביק. כ-20% מהתושבים הם ממוצא סלובקי.

בביקסנטקרסט התגוררו יהודים בודדים.

## היסטוריה
ביקסנטקרסט נוסדה בשנת 1755, כדי לספק מחסה עבור העובדים הסלובקים של ייצור הזכוכית (הוּטָה) שנבנו שם באותו זמן. כש"הוטה" נוסף כבר היה קיים בכפר שכן (היום "ביקסנטלאסלו"), הכפר החדש נקרא בשם אויהוטה (ההוטה החדש). ייצור זכוכית הופסק בשנת 1796. במאה ה-19 עבדו תושבי אויהוטה ביערות בבעלות המדינה של הרי ביק. ב-1910 היו לאויהוטה 1011 תושבים. התיירות החלה בשנות השלושים. בשנת 1940, שם הכפר שונה לביקסנטקרסט (שפירושו: הצלב הקדוש של ביק).

## מראות
* הכנסייה הקתולית הרומית (1800–1801)
* מוזיאון לייצור זכוכית
* כבשני סיד אומנותיים

## גלריה

קובץ:Temeto, Bukkszentkereszt-01.jpg|
קובץ:Bukkszentkereszt-02.JPG|
קובץ:Bukkszentkereszt-03.JPG|
קובץ:Bukkszentkereszt001.jpg|


## אוכלוסייה

## קישורים חיצוניים

*  
* מפת רחובות ביקסנטקרסט 

## הערות שוליים

קטגוריה:הונגריה: כפרים
קטגוריה:מחוז בורשוד-אבאוי-זמפלן
פלניגל

**פּלָניגָל** (שם מדעי: *Planigale* – מילולית: "סמור שטוח") הוא סוג של טורף כיס זעיר דמוי חדף ממשפחת נמיות הכיס הכולל 5 מינים החיים במדבריות ובסוואנות של יבשת אוסטרליה וביערות הדרומיים של גינאה החדשה. הפלניגל הוא סוג יחיד בשבט ה**פלניגלים** (Planigalini). זהו אחד הסוגים הקטנים ביותר בתת-מחלקת הכיסאים, ואחד ממיניו מחזיק בתואר הכיסאי הקטן בעולם. 

## אנטומיה
הפלניגל הוא יונק זעיר וגוצי אשר מתאפיין בגולגולת פחוסה ושטוחה אשר אידיאלית לחיטוט בנקיקים וחריצים צרים באדמה. חוטמו מחודד כאצל טורפי כיס רבים ומשמש אותו לחיטוט בפסולת, בחול ובאדמה. הפרווה שלו קצרה וחלקה בדומה לעכבר, ואינה זיפית וקוצנית כאצל מינים אחרים. צבע הפרווה משתנה מחום זיתני לאפור או צהבהב. לפלניגל זנב ארוך ודקיק, רגליים קטנטנות ואוזניים קצרות ומשולשות. אורך הגוף של מיני הפלניגל נע בין 5 ל-10 ס"מ בלבד, ומשקלם 5–15 גרם.
## אקולוגיה
מיני הפלניגל תופסים מספר סוגי בתי גידול, בין השאר מדבריות, סוואנות גשומות וצחיחות, שטחי מרעה, יערות וחופים. הם פעילים בעיקר על הקרקע, אך יכולים לטפס בנקל על עצים במקרה הצורך תודות לטפריהם ולרפידות הדביקיות בכפות הרגליים. הפלניגל הוא פעיל לילה, ואת שעות היום הוא מבלה במנוחה בסדקים באדמה, מתחת לשורשי עצים או בגושי עשב צפוף; לעיתים הוא בונה לעצמו קן מדשא.

חרף מידות גופו הזעירות, הפלניגל חזק ועיקש ומסוגל להכניע טרף אשר שווה לגודלו; התזונה שלו כוללת תולעים, חרקים (במיוחד חגבאים), פרוקי-רגליים, חסרי חוליות, וחולייתנים קטנים כדוגמת לטאות ומיני עכברים קטנים. הפלניגל צורך מדי יום כמות מזון עד כדי משקל גופו. מלבד נחשים וטורפי כיס גדולים אחרים, האויבים העיקריים של הפלניגל הם מינים פולשים שהובאו על ידי האדם ליבשת אוסטרליה - במיוחד חתול הבית והשועל האדום.

נקבת הפלניגל פורייה לאורך השנה, ובהתאם לכך היא עשויה להמליט מספר פעמים מדי שנה. לאחר תקופת הריון של 20 ימים, הנקבה ממליטה 4–12 וולדות זעירים - מספר משתנה בין המינים בהתאם למספר הפטמות. הם מבלים את השבועות הראשונים לחייהם בכיס המדומה של האם אשר מהווה למעשה קפל עור סמוך לפטמות. הפלניגלים הופכים לעצמאיים בגיל 3 חודשים, ומגיעים לבגרות תוך פחות משנה. תוחלת החיים המקסימלית של הסוג בטבע היא כשנתיים, אולם בשבי הם עשויים להגיע עד לגיל חמש שנים.

## מינים
*פלניגל מצוי (*Planigale maculata*)
*פלניגל צר-חוטם (*Planigale tenuirostris*)
*פלניגל ניו-גינאי (*Planigale novaeguineae*)
*פלניגל ג'יילס (*Planigale gilesi*)
*פלניגל ארוך-זנב (*Planigale ingrami*) – הכיסאי הקטן בעולם.

## קישורים חיצוניים

קטגוריה:נמיות כיס
אלצ'קה

**אלצ'קה** (בהונגרית: **Alacska**) הוא כפר במחוז בורשוד-אבאוי-זמפלן שבצפון מזרח הונגריה.

כמו יישובים רבים באירופה גם באלצ'קה מספר התושבים נמצא בירידה. כך, בשנת 1990 היה מספר התושבים 898 ובשנת 2021 רק 696 תושבים.

באלצ'קה התגוררו יהודים בודדים ובמקום קיימים שרידים של בית קברות יהודי.

## קישורים חיצוניים

*  

## הערות שוליים

קטגוריה:הונגריה: כפרים
קטגוריה:מחוז בורשוד-אבאוי-זמפלן
אופנה במדינות המערב בעשור השני של המאה ה-21

[ממוזער|185px|[Undercut (תספורת)|תספורת ה-"Undercut" הפכה פופולרית בקרב צעירים בעולם המערבי במהלך העשור]]
**האופנה ב[[מדינות המערב]] ב[[העשור השני של המאה ה-21|עשור השני של המאה ה-21]]** אופיינה עד כה בקאמבק של מגמות אופנה משנות ה-30 וה-40, בעלייה בפופולריות של אופנת היפסטרים ואופנה חלופית, בשימוש בצבעי הניאון שהיו פופולריים בשנות ה-80 של המאה ה-20, ובשילוב אלמנטים מאופנת הגראנג' של שנות ה-90.

רבים ממגמות האופנה של אמצע העשור הראשון של המאה ה-21 נותרו פופולריים במשך העשור בעולם המערבי, ובמיוחד אופנת האינדי פופ, שמשלבת במידה רבה אלמנטים של גראנג' רוק משנות ה-70, תרבות הנגד של שנות ה-60, ואופנה אלטרנטיבית עכשווית.

כמה מדוגמניות האופנה המובילות בעשור השני של המאה ה-21 כללו בין היתר את ג'יזל בונדשן, לארה סטון, אדריאנה לימה, נטשה פולי, אניה רוביק, סוקי ווטרהאוס, ג'יג'י חדיד, קנדל ג'נר, קנדיס סוואנפול, ונואה מילס.

## מכנסונים
מכנסונים (באנגלית: Hotpants), גרסה מקוצרת למכנסיים קצרים שנלבשו בידי בנות עשרה ובנות עשרים, הפכו פופולרים במהלך העשור. מדובר במכנסיים קצרים במיוחד, צמודים, שאינם ארוכים בהרבה מקו הישבן. גם בשנות השלושים נלבשו המכנסונים, אך בעיקר בחופי הים, ואילו בשנים הללו, הם אופנתיים בעונות החמות.

## מגמות אופנה נוספות
[160px|ממוזער|בהשפעת אופנת ה[היפסטרים גברים רבים בעולם המערבי גידלו זקנים ארוכים במיוחד]]
במהלך העשור גברים רבים בעולם המערבי, בהשפעת אופנת ההיפסטרים, גידלו זקנים ארוכים במיוחד - טרנד אשר היה פופולרי לאורך כל העשור.

## תסרוקות בעשור השני של המאה ה-21
120px|ממוזער|תסרוקת ה-"Man bun" הפכה פופולריות בקרב גברים צעירים רבים בעולם המערבי במהלך העשור.
* תספורת ה-Undercut הפכה פופולרית בשנת 2013 בהשראת הראפר מאקלמור ונשארה פופולרית במשך יתר העשור.
* תסרוקות ה-"Man bun"  הפכה פופולריות בקרב גברים צעירים רבים בעולם המערבי במהלך העשור.

## קישורים חיצוניים

## הערות שוליים

קטגוריה:אופנה במדינות המערב במאה ה-21
קטגוריה:שנות ה-2010